**מכשירים פיננסיים – שיעור 6, 19.12.08**

שיעור מס על דיבידנד ליחיד לעומת בעל מניות מהותי:

שיעור מס ליחיד הוא 20% ולבעל מניות מהותי הוא 25% (מוגדר כמי שמחזיק 10% באמצעי השליטה של החברה). בעל מניות מהותי חייב בשיעור מס גבוה יותר מפני שרוצים שזה יהיה "דומה" למשכורת – אם יש לו שליטה בחברה הוא יכול לא למשוך משכורת ורק לחלק דיבידנדים, רוצים ליצור אדישותעבורם בין משכורת לבין דיבידנדים. (סעיף 121 לפקודת המס)

ברמת החברה חלוקת דיבידנדים לא מהווה הוצאה, מבחינה משפטית – זו פעילות במישור ההון. לעומת הוצאות שכר שמוכרות כהוצאה.

שיעור מס על דיבידנד לחברה: שיעור המס הוא 0%, למעשה פטור. (חלוקת מס דיבידנד של חברה אחת לחברה אחרת). הסיבה שהדיבידנד פטור הוא שמי שנושא בנטל המס הכלכלי הוא בעלי המניות של החברה השולטת.

אם יש מבנה של שרשור של חברות (4 רמות), אם הדיבידנד לא היה פטור לבעלי המניות לא היה נשאר כלום מהדיבידנד אם בכל שלב בשרשרת היו משלמים 25% מס. לא רוצים לתת תמריץ שלילי לחברות על המבנה הארגוני שלהם.

מדוע בעצם ממסים הכנסות של חברה ולא רק בחלוקת דיבידנד? ברמה המשפטית – היא ישות משפטית נפרדת, זה טיעון לא רציני מבחינה כלכלית. טיעון נוסף הוא שאם מחליטים שהחברה לא חייבת במס על ההכנסות שלה וממסים רק בשלב חלוקת הדיבידנד יכולים לגרום לכך שהחברה תתחמק ממס או לפחות לדחות מס. דחיית מס חוסכת כסף מבחינה כלכלית. הטיעון הזה של דחיית מס לא קביל כאן אם חברה תעכב את תשלום הדיבידנד שלה לא יהיה חסכון במס.

*דוגמא*: נניח שאין מס חברות, יש מס על דיבידנד בשיעור T, אין מס על ריבית.

נניח שלחברה יש הכנסה X

1.החברה שוקלת האם לחלק דיבידנד לבעלי המניות או להשאיר את הכסף בחברה ולחלק שנה הבאה:

חלוקת מס מיידית: מס על הדיבידנד, בעל המניות יקבל X(1-T), בעל המניות ישים את הכסף בבנק עם ריבית r, הכסף שיהיה לו שנה הבאה: X(1-T)(1+r)

2. החברה לא מחלקת מס ומשקיעה אותו גם עם ריבית r, אחרי שנה יש לה x(1+r), כעבור שנה הבאה היא תחלק את הכסף ולבעל המניות יהיה X(1+r)(1-T).

כלומר אין חסכון כאן ע"י דחייתצ חלוקת הדיבידנד.

אם צופים שהמס על הדיבידנד ישתנה בין התקופות אז החישוב משתנה בהתאם.

ההנחה כאן היא שהחברה יכולה לחקות את ההשקעה של בעל המניות ולהיפך – לא תמיד זה נכון.

אם יש מס ברמת החברה והיא לא תחלק את הכסף החישוב ישתנה ובאותה מידה אם יש מס על הריבית לבעל המניות וכאן על מנת לדעת מה עדיף צריך לדעת את שיעורי המס הרלוונטיים.

מכירת מניות: רווח הון

סעיף 88 לפקודה: terms of Art

* "מחיר מקורי" – עלות רכישת הנכס, הפקודה אומרת איך לחשב את המחיר בסיטואציות מסוימות.
* "יתרת המחיר המקורי המתואם" – יתרת המחיר המקורי למעט יתרת הוצאות ההשבחה ומחצית יתרת הוצאות האחזקה כפול המדד . תיאום אינפלציוני של המחיר המקורי (לא מתאמים את ההוצאות במלואם).
* "תמורה" – הכלל אומר מחיר שוק, החריג אומר המחיר שהוסכם בין הצדדים (אם אין ביניהם קשר).
* "רווח הון ריאלי" – רוון הון פחות הסכום האינפלציוני
* "סכום אינפלציוני" – חלק רווח ההון שבו עולה יתרת המחיר המתואם על המחיר המקורי (מחיר מקורי מתואם פחות מחיר מקורי)
* "רווח הון" - הסכום שבה עולה התמורה על המחיר המקורי (תמורה פחות מחיר מקורי)

*דוגמא:*

אדם רכש ב 1.1.08 מניה ב 100, ב 31.12.08 היא שווה 200, האינפלציה היתה 5%.

מחיר מקורי – 100

מחיר מקורי מתואם – 105

סכום אינפלציוני – 5

רווח הון – 100

רווח הון ריאלי – 95.

שיעורי מס על רווח הון

יחיד – סעיף 91 ב' 1: שיעור המס על רווח הון ריאלי לא יעלה על 20%.

בעל מניות מהותי – שיעוא המס הוא 25%

חברה – סעיף 91 א + סעיף 126: על רווחי הון חל מס חברות למעשה. 25%.

ליחיד יש אדישות בין מכירת מניות לבין דיבידנד. (גם לבעל מניות מהותי).

לחברה עדיף לקבל דיבידנד שהוא פטור ממס מאשר למכור מניות

**Dividend Capture Strategy**

לחברה A יש רווח הון מניות של 1000, ולכן היא אמורה לשלם עליו מס של 25%,

היא מחפשת חברה B שמודיעה על חלוקת דיוידנד לפני המועד הקובע זכאות לקבלת דיבידנד (יום ה X). היא קונה אותה במחיר Y, החברה B מחלקת את הדיבינד של 1000, ומקבלת פטור לפי סעיף 126. שווי מניות החברה B הנקנית יורדת ב 1000 (y-1000). החברה A מוכרת את המניה של חברה B ויש לה הפסד הון של 1000 ובעצם זה מתקזז עם רווח ההון של 1000 שהיא היתה חייבת לשלם. נוצר הפסד שבעצם לא היה ובעזרתו קיזזו את רווחי ההון.

סעיף 94 ג – מדבר על הפחתת דיבידנד ,אם יש הפסד הון על מכירת מניות רוצים להוריד מסכום הפסד ההון סכומים שהתקבלו כדיביבנד פטור בתקופה של 24 חדשים.

**פס"ד תקשוב** שהיה לפני סעיף 94 ג – האם לאפשר את העסקה או לא? פס"ד מחוזי.

הערות על פס"ד – פס"ד הפך את סעיף 94 ג'.